พระเจ้าสักรินทรฤทธิ์

พระเจ้าสักรินทรฤทธิ์ มีพระนามเดิมว่า เจ้าคำสุก เป็นพระมหากษัตริย์องค์ที่ 12 แห่งราชอาณาจักรล้านช้างหลวงพระบาง ประสูติ ณ นครหลวงพระบาง เมื่อวันที่ 16 กรกฎาคม พ.ศ. 2383

 พระราชประวัติ 

พระเจ้าสักรินทรฤทธิ์ ทรงเป็นพระมหากษัตริย์ องค์ที่ 12 แห่งราชอาณาจักรล้านช้างหลวงพระบาง มีพระนามเดิมว่า "เจ้าคำสุก" ประสูติ เมื่อวันที่ 16 กรกฎาคม พ.ศ. 2383 ณ นครหลวงพระบาง ทรงเป็นพระราชโอรสในพระเจ้ามหินทรเทพนิภาธร พระมหากษัตริย์ องค์ที่ 8 แห่งราชอาณาจักรล้านช้างหลวงพระบาง กับพระนางคำมูน 
ต่อมาในปี พ.ศ. 2431 พระมหากษัตริย์แห่งสยามได้แต่งตั้งพระองค์ให้เป็นผู้สำเร็จราชการแทนพระเจ้ามหินทรเทพนิภาธร พระราชบิดาของพระองค์ซึ่งเสด็จสวรรคต 
ต่อมาเมื่อวันที่ 15 ธันวาคม พ.ศ. 2438 พระองค์ทรงราชาภิเษกขึ้นเป็นพระมหากษัตริย์แห่งอาณาจักรล้านช้างหลวงพระบาง และได้รับพระกรุณาโปรดเกล้าฯ สถาปนาขึ้นเป็น "เจ้าผู้ครองนครหลวงพระบาง" และได้รับการเฉลิมพระนามว่า "เจ้าศักรินทรฤทธิธำรง จำนงสุทธิธรรมสัตยา มหาประเทศาธิบดี ศรีสัตนาคนหุต วุฒิเกษตราธิฐาน ประชานุบาลมลาวพงษ์ ดำรงนครหลวงพระบางราชธานี เจ้าผู้ครองนครหลวงพระบาง"http://www.ratchakitcha.soc.go.th/DATA/PDF/2433/043/390.PDF ต่อมาเมื่อวันที่ 14 กรกฎาคม พ.ศ. 2439 พระองค์ถูกบีบบังคับจากฝรั่งเศสให้ยอมเป็นอาณานิคมของฝรั่งเศส 

พระเจ้าสักรินทรฤทธิ์มีพระมเหสีทั้งสิ้น​ 7​พระองค์​ มีพระโอรส 10 พระองค์ และพระราชธิดา 4 พระองค์​  (ไม่ทราบพระนามพระราชโอรส/ธิดาที่แน่ชัด) 

ราชชื่อพระมเหสีทั้ง​  7​ พระองค์​ ได้แก่

 พระมเหสีเพ็ง
 พระมเหสีทองสี
 พระมเหสีทองดี
 พระมเหสีอินทิรา
 พระมเหสีคำผิน
 พระมเหสีหม่อมหล้า
 พระมเหสีคำอุ่น

พระเจ้าสักรินทรฤทธิ์ถึงแก่พิราลัยเมื่อวันที่ 25 มีนาคม พ.ศ. 2447 ด้วยพระอาการพระโลหิตออกในพระมัตถลุงค์ (สมอง) เจ้าฟ้าชายศรีสว่างวงศ์พระราชโอรส จึงได้ครองราชย์ในเวลาต่อมา
 ชีวิตช่วงแรก 
พระเจ้าสักรินทรฤทธิ์ มีพระนามเดิมว่า เจ้าคำสุก ประสูติ ณ หลวงพระบาง พระองค์ร่ำเรียนที่หลวงพระบางโดยจ้างครูมาสอนส่วนตัวตั้งแต่ยังทรงพระเยาว์ ซึ่งคนลาวสมัยนั้นถือว่าเป็นบุคคลที่ร่ำรวย พระองค์อภิเษกสมรสมี มเหสี 7 พระองค์

รวมถึงพระมเหสีที่มีพระนามว่า ทองสี ซึ่งพระชนมายุน้อยที่สุดในบรรดามเหสี พระองค์จึงยกให้ เจ้าศรีสว่างวงศ์(ภายหลังเป็นพระบาทสมเด็จพระเจ้าศรีสว่างวงศ์) พระราชโอรส พระนางทองสี จึงเปลี่ยนพระนามไปเป็น คำแพน 

พระองค์มีพระโอรส 10 พระองค์  พระธิดา 4 พระองค์

 พระกรณียกิจ 

 ในปี พ.ศ. 2417 พระเจ้าสักรินทรฤทธิ์ ได้นำกองทัพหลวงเมืองหลวงพระบางเข้าต่อต้านการรุกรานของกบฏฮ่อ (ชาวจีนจะเรียกว่ากบฏไท่ผิง) และในที่สุดกองทัพฮ่อก็บุกเข้าเมืองได้สำเร็จ​ แล้วปล้นสะดมและยึดเมืองนครหลวงพระบาง ได้ในปี พ.ศ 2430​ พระองค์จึงเสด็จฯ ลี้ภัยลงมาที่ยัง กรุงเทพฯ
 ในปี พ.ศ. 2431 พระบาทสมเด็จพระจุลจอมเกล้าเจ้าอยู่หัว​ พระมหากษัตริย์ไทย รัชกาลที่​ 5 ทรงพระกรุณาโปรดเกล้าฯ แต่งตั้งพระองค์ให้เป็นผู้สำเร็จราชการแทนพระเจ้ามหินทรเทพนิภาธร พระราชบิดาของพระองค์​  ซึ่งเสด็จสวรรคตลง​ พระเจ้าสักรินทรฤทธิ์ จึงได้กลับคืนสู่บัลลังก์
 ในปี พ.ศ. 2432​ ​โดยได้รับพระกรุณาโปรดเกล้าฯ สถาปนาขึ้นเป็น "เจ้าผู้ครองนครหลวงพระบาง" และได้รับการเฉลิมพระนามว่า "เจ้าศักรินทรฤทธิธำรง จำนงสุทธิธรรมสัตยา มหาประเทศาธิบดี ศรีสัตนาคนหุต วุฒิเกษตราธิฐาน ประชานุบาลมลาวพงษ์ ดำรงนครหลวงพระบางราชธานี เจ้าผู้ครองนครหลวงพระบาง"
 ในปี พ.ศ.2433​ พวกฮ่ออ่อนแอและสลายตัวไปเอง จากนั้นได้เกิดวิกฤติเหตุการณ์ ร.ศ. 112 ขึ้นและสิ้นสุดลงด้วยรัฐบาลสยามต้องยินยอมลงนามในหนังสือสัญญาลงวันที่ 3 ตุลาคม พ.ศ. 2436 เพื่อสละกรรมสิทธิ์เหนือดินแดนฝั่งซ้ายแม่น้ำโขงให้แก่ฝรั่งเศสไป พระเจ้าสักรินทรฤทธิ์ถูกบีบบังคับให้ยอมเป็นอาณานิคมของฝรั่งเศส เนื่องจากข้อตกลงที่พระราชบิดาคือพระเจ้ามหินทรเทพนิภาธรมีต่อฝรั่งเศส ทำให้ทรงหลีกเลี่ยงไม่ได้​ พระองค์ได้รับการสถาปนาขึ้นเป็นพระมหากษัตริย์แห่งล้านช้างหลวงพระบาง เมื่อวันที่ 15 ธันวาคม พ.ศ. 2438 ภายใต้อารักขาของฝรั่งเศส ขณะมีพระชันษา​ 55 ปี​ 

พระเจ้าสักรินทรฤทธิ์ครองราชย์ได้​ 10 ปี​ และถึงแก่พิราลัยเมื่อวันที่ 25 มีนาคม พ.ศ. 2448 ด้วยพระอาการพระโลหิตออกในพระมัตถลุงค์​ สิริพระชันษา​ 65  ปี เจ้าฟ้าชายศรีสว่างวงศ์พระโอรส จึงได้เสด็จขึ้นครองราชย์ในเวลาต่อมา

 ดูเพิ่ม 
 รายพระนามพระมหากษัตริย์ลาว

 อ้างอิง 

หมวดหมู่:บุคคลที่เกิดในปี พ.ศ. 2383
สักรินทรฤทธิ์
สักรินทรฤทธิ์